钦定古今图书集成/历象汇编/岁功典/第105卷 > 《丹铅总录》 > 九月望夜 释传慧
## 钦定古今图书集成/历象汇编/岁功典/第105卷 > 《丹铅总录》 > 九月望夜 释传慧

节去愁衣薄，虫声渐近床。偶然林下坐，早见草头霜。
寒月明如此，浮云掩不妨。通宵照罗壁，忘却夜初长。

汉李陵诗：“安知非日月，弦望各有时。”

宋颜延之诗：“日完其朔，月不掩望。”

《谢灵运诗》：“月弦光照户，秋首风入隙。”

《鲍照诗》：“客行钩始悬，此夜月将弦。”

梁庾肩吾诗：“九江逢七夕，初弦值早秋。”

《吴均诗》：“别离未几日，高月三成弦。”

刘孝先诗：“夜楼明月弦，露下百花鲜。”

唐德宗诗：“献岁视元朔，万方咸在庭。”

骆宾王诗：“阴崖常结晦，宿莽竞含秋。”

陈子昂诗：“弦望如朝夕，宁嗟蜀道行。”

《储光羲诗》：“浓阴连晦朔，菰莱生邻里。”

李白诗：“荆门一为客，巴月三成弦。”

杜甫诗：“万里瞿塘月，春来六上弦。”〈又〉云掩初弦月，香
传小树花。〈又〉白夜月休弦，灯花半委眠。

《元稹诗》：“蓂叶标新朔，霜毫引细辉。”〈又〉微露上弦月，暗
焚初夜香。

司空图诗：“元朔华夷会，开春气象生。”

徐夤诗。“履朔求衣早，临阳解佩羞。”

宋韩维诗：“春辉东去月收弦，却拂凝埃敞北轩。”
苏轼诗：“白云何事自来往，明月长圆无晦朔。”〈又〉叹息
夜未央，屋角月上弦。

葛长庚诗。“胜负挨排三月朔，嫩晴将息百花天。”
明何景明诗。“今日孟冬朔，轻烟澹晓暾。